A karo na biyu an sake rantsar da gwamna Masari a jihar Katsina ▷ Legit.ng
A karo na biyu an sake rantsar da gwamna Masari a jihar Katsina
4 months ago 40 views by Ishaq Ismail
Da misalin karfe 11.15 na safiyar yau ta Laraba, 29 ga watan Mayun 2019, aka sake rantsar da gwamnan jihar Katsina, Aminu Bello Masari tare da mataimakin sa, Mannir Yakubu a wani sabon wa'adin gwamnati karo na biyu.
Lauyan koli na jihar Katsina, Jastis Musa Danladi, shi ne ya rantsar da gwamna Masari tare da mataimakin sa a sabuwar harabar taro ta dandalin al'umma watau Peoples Square dake gaban fadar gwamnatin jihar Katsina.
Gwamna Masari yayin da ya kai wa shugaba Buhari koken rashin tsaro a jihar Katsina
Rahotanni sun bayyana cewa, an takaice gudanar da wani babban shagali a taron na rantsuwa domin nuna juyayin mutuwar wadanda ta'addancin 'yan baranda ya salwantar da rayukan su musamman a karamar hukumar Batsari da kuma wasu kananan hukumomi na jihar.
Shakka babu majiyar mua ta ruwaito cewa, Sarkin Katsina, Mai Martaba Abdulmuminu Kabir Usman tare da takwaran sa na garin Daura, Alhaji Umar Farouk, sun halarci taron rantsar da gwamna Masari a wa'adin gwamnatin sa karo na biyu.
Gwamna Masari yayin bayyana damuwar sa kan annobar rashin tsaro dake neman zama ruwan dare a jihar, ya yi kira na neman hukumomin tsaro da su tashi su farga tare da kiran daukacin al'ummar akan dukufa wajen kwarara addu'o'i na yalwatuwar zaman lafiya da kwanciyar hankali.
KARANTA KUMA: An rantsar da gwamnan Kebbi a karo na biyu
Cikin yakini gwamna Masari yayin misalta wa'adin gwamnatin sa na biyu da akidar sake zani na dawo da martabar jihar Katsina, ya sha alwashin cewa zai gudanar da sabon mulkin sa cikin mafi koluluwar tsoron Mahallici wajen tabbatar gaskiya da kuma adalci.
Kazalika gwamna Masari ya ce gwamnatin sa ba za ta gushe ba wajen ci gaba da bayar da gudunmuwa da tallafi na goyon bayan hukumomin tsaro a yayin da suka daura damarar inganta tsaro a fadin jihar.
Bala Mohammed ya soke dukkan karin girma da nade-naden da gwamnatin APC tayi